กรุงศรีเฟิร์สช้อยส์ เปิดประมูล NFT ภาพวาดศิลปินชื่อดัง เจาะไลฟ์สไตล์คนรุ่นใหม่ ใช้เงินดิจิทัล 
กรุงศรีเฟิร์สช้อยส์ X ‘3PUCK’ เปิดตัวแคมเปญประมูลภาพวาด  NFT เข้าถึงคนรุ่นใหม่หันใช้ชีวิตจับจ่ายยุคเสมือนจริง  


14 ม.ค. 2565

นางสาวพัทธ์หทัย กุลจันทร์ กรรมการผู้จัดการใหญ่ บริษัท อยุธยา แคปปิตอล เซอร์วิสเซส จำกัด ผู้ให้บริการสินเชื่อส่วนบุคคลและบัตรเครดิตภายใต้แบรนด์กรุงศรีเฟิร์สช้อยส์ เปิดเผยว่า ผลิตภัณฑ์กรุงศรีเฟิร์สช้อยส์ ร่วมกับ ‘3PUCK’ หรือ หมู-ไตรภัค สุภวัฒนาศิลปินนักวาดภาพประกอบอิสระ เปิดตัวแคมเปญประมูลภาพวาด ‘First Choice X 3Puck’ ผ่านแพลตฟอร์มซื้อขายแลกเปลี่ยนในตลาด NFT (Non-Fungible Tokens) โดยจะดำเนินการผ่านช่องทาง https://foundation.app/@3puck  ด้วยสกุลเงินอีเธอเรียม (Ethereum : ETH) โดยกำหนดราคาเริ่มต้นประมูล 0.1 ETH เท่านั้น ตั้งแต่วันที่ 14 มกราคม 2564 เป็นต้นไป จำกัดระยะเวลาประมูลภายใน 24 ชั่วโมงทั้งนี้ ผู้ชนะการประมูลจะได้เป็นจ้าของ Token ในภาพดังกล่าว และได้รับสิทธิพิเศษเป็นคะแนน First Choice Rewards ในบัตรเครดิตกรุงศรีเฟิร์สช้อยส์ วีซ่า แพลทินัม จำนวน 1,000,000 คะแนน สามารถใช้คะแนนแลกรับสิทธิพิเศษมากมายในแอปพลิเคชัน UCHOOSE (เงื่อนไขเป็นไปตามที่บริษัทกำหนด) ติดตามข้อมูลเพิ่มเติม https://www.firstchoice.co.th/th/NFT_FirstChoicex3Puck.html “แคมเปญการตลาดดังกล่าว เป็นอีกหนึ่งกลยุทธ์เพื่อเข้าถึงตลาดกลุ่มคนรุ่นใหม่ พร้อมส่งเสริมภาพลักษณ์แบรนด์ให้เหมาะกับไลฟ์สไตล์ของคนยุค Metaverse ผ่านความร่วมมมือกับพันธมิตร ศิลปินดังกล่าว” นางสาวพัทธ์หทัย  กล่าว